Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Presidentti Trumpin aloittamat diplomaattiset ponnistelut -
arabivaltioiden ja Israelin välisiin suhteiden normalisointeihin -
ovat kantaneet hedelmää kahden uuden valtion kohdalla.
Joulukuun alussa Valkoinen Talo ilmoitti, että läntisen Afrikan -
islamilainen valtio Marokko, normalisoi suhteensa Israeliin -
diplomaattisella ja kaupallisella tasolla.
Siihen oli vaikuttanut ennen muuta kaksi asiaa.
Yhdysvallat tunnusti Marokon oikeuden määritellä Länsi-Saharan -
autonomiseksi alueeksi ilman itsemääräämisoikeutta -
ja toisena tekijänä olivat mittavat, yli miljardin dollarin asekaupat -
USA:n ja Marokon välillä.
Sekä Israelissa että Marokossa ollaan tyytyväisiä Trumpin ilmoitukseen.
Pääministeri Netanjahu sekä Marokon kuningas Mohammed VI -
totesivat kuin yhdestä suusta, -
että suhteet tulevat olemaan lämpimät ja toimivat.
Himalajan vuoristovaltio, hindu-uskontoa tunnustava -
Bhutanin kuningaskunta ilmoitti normalisoivansa suhteensa -
Israelin kanssa. Tämä tapahtui vain päiviä sen jälkeen, kun Trump oli -
ilmoittanut Marokon ja Israelin välisten suhteiden normalisoinnista.
Tällä kerralla suhteiden normalisoinnin allekirjoittivat -
Israelin Intian suurlähettiläs Ron Malka sekä hänen -
Bhutanissa toimiva virkaveljensä Vetsop Namgyel.
Asiaa olivat pohjustaneet jo lähes vuoden ajan -
kummankin maan ulkoministerit.
Myös maiden väliset delegaatiot olivat neuvotelleet Israelin tulevasta -
huipputeknologian viennistä Bhutaniin jo useiden kuukausien ajan.
Bhutanilla on diplomaattiset suhteet vain 53:een valtioon, -
naapurimaa Kiina ei tosin kuulu niihin. Ainakin näiden kahden valtion -
ja Israelin väliset diplomaattiset sopimukset on tarkoitus allekirjoittaa -
Valkoisessa talossa vielä nykyisen presidentin aikana, ennen 20.1.2021.
Vielä kolmaskin uutinen liittyen näihin historiallisiin -
normalisointitapahtumiin. Israelin alueministeri Ofir Akunis ilmoitti, -
että Yhdysvaltojen varapresidentti Mike Pence tekee -
virallisen vierailun Israeliin tammikuun alussa.
Valkoisen Talon lähteiden mukaan varapresidentti tulee -
vierailun yhteydessä ilmoittamaan yhdestä, mahdollisesti jopa kahdesta -
uudesta valtiosta joiden kanssa käydyt neuvottelut ovat edenneet -
diplomaattisen tunnustamisen tasolle Israelin kanssa.
Vaikka mitään virallista ilmoitusta mainituista valtioista -
ei ole annettu julkisuuteen, eri lähteet ovat melko vakuuttuneita, -
että kyseessä ovat ehkä Persianlahden sunni-islamilainen -
Omanin sulttaanikunta ja toisena vaihtoehtona maailman väkirikkain -
muslimivaltio Indonesian tasavalta Kaakkois-Aasiassa.
Myöskin nämä mahdolliset, vielä siis avoinna olevat tunnustamiset -
ja niihin liittyvät sopimukset on tarkoitus allekirjoittaa -
ennen Trumpin kauden päättymistä 20.1. ensi vuonna.
Gazaa hallinnoiva Hamas sekä sen aisaparina toimiva Palestiinan -
Islamilainen Jihad tuomitsevat jyrkästi kaikki ne arabivaltiot, -
jotka ovat normalisoineet tai ovat normalisoimassa suhteitaan Israeliin.
Kumpikin järjestö reagoi erittäin voimakkaasti Marokon tekemään -
päätökseen normalisoida suhteensa Israeliin.
"Ne puukottavat Palestiinan kansaa selkään ja -
ovat islamin uskon pettureita", todetaan järjestöjen lausunnoissa.
Samaan yhtyi jälleen kerran myös Iran, joka totesi omassa -
uskonnollisessa pamfletissaan länsimaiden tuella synnytetyn -
Israel-Marokko sopimuksen olevan kuin veitsen isku -
palestiinalaishallinnon selkään.
Päinvastaisia mielipiteitäkin kuultiin, -
nimittäin Omanin sulttaanikunnan taholta, jossa todettiin, -
että tämäkin sopimus on askel oikeaan suuntaan -
ja tuo alueellisen rauhan yhä lähemmäksi.
Länsirannalla pääasiallisesti toimiva Palestiinan Itsehallinto on, -
sen sijaan, että yhtyisi Hamasin ja Islamilaisen Jihadin kannanottoihin, -
ilmoittanut halukkuudesta palata neuvottelemaan Israelin kanssa.
Abbasin hallinto joutui tavallaan puun ja kuoren väliin -
Arabiliiton asettuessa yksimielisesti tukemaan Israelin -
ja useiden jäsenvaltioittensa välisiä sopimusneuvotteluja.
Egyptin presidentti Al-Sisi oli näiden mahdollisten neuvottelujen -
aloittamiselle avainhenkilö, sillä hän painosti Mahmoud Abbasia -
erittäin voimakkaasti etsimään sopua lukkiutuneeseen tilanteeseen.
Mahmoud Abbas asetti tosin melkoi- set ehdot mahdollisille neuvotteluille -
vaatiessaan välittäjiksi niin sanottua ”kvartettia”. Tuon termin lanseerasi -
vuonna 2004 silloinen USA:n presidentti George Bush.
Tuolloin etsittiin sopimusmallia niin kutsutun Tiekartan pohjalta, -
ja asiaa olivat ajamassa Yhdysvallat, YK, Venäjä, Euroopan Unioni -
sekä palestiinalaishallinto. Silloinkaan ei sopua syntynyt, -
sillä Mahmoud Abbasin ja Jasser Arafatin kanta -
Jerusalemin kuulumisesta yksin palestiinalaisille ja pakolaisten -
vapaa paluuoikeus olivat tuolloinkin esteenä neuvottelujen etenemiselle.
Pääministeripuolue Likudin sisällä käydään valtataistelua, -
jonka seurauksena Netanjahun ehkä voimakkain kilpailija Gideon Saar, -
ilmoitti jättävänsä puolueen.
Gideon Saarin ilmoitus ei kokonaan kaikille yllätyksenä, -
sillä hän oli jo pitkään kritisoinut Netanjahun yksipuolista -
vallan käyttöä ja tapaa hoitaa koronaepidemiaa.
Gideon Saar aikoo perustaa uuden puolueen -
seuraavia parlamenttivaaleja silmällä pitäen, -
ja on ottanut puolueelle nimeksi Uusi Toivo.
Hän toivookin saavansa puolueelleen kannattajia niin oikealta kuin -
vasemmaltakin, määritelleen siten puolueensa keskelle poliittista karttaa
ja on asettanut tavoitteekseen olla seuraava Israelin pääministeri.
Hänellä on myös kannattajia Likudin sisällä, joten Israelin -
poliittinen kartta tulee näyttämään yhä enemmän kirjavalta tilkkutäkiltä.
Yhä useammalle puolueelle tulee seuraavien vaalien jälkeen -
mahdollisuus nousta kuninkaan tekijän rooliin.
Jordanian kuningas Abdullah II ilmoitti viikko sitten maansa parlamentille, -
että hän ei tule milloinkaan luovuttamaan -
Jerusalemin Temppelivuoren hallintaa kenellekään.
Hän korosti, että Temppelivuoren hallinta kuuluu perinteisesti -
yksin ja vain Hasemiittien klaanille, siitäkin huolimatta, -
että Korkein Muslimineuvosto oli päättänyt antaa sata vuotta sitten -
paikan hallinnan Mekan Keskus- moskeijan silloiselle hallitsijalle -
Hussein bin Alille.
Kuninkaan mukaan kaikkien Jerusalemin pyhien paikkojen, -
niin muslimien kuin kristittyjenkin, valvominen ja hoitaminen -
on hänelle sekä velvollisuus että sitoumus.
"Näistä asetelmista me emme tule milloinkaan luopumaan", -
kuningas jatkoi todeten vielä, että Jordania on ollut -
Temppelivuoren valvojana jo yli sata vuotta, eikä aio luopua -
tästä oikeudesta milloinkaan kenenkään toisen hyväksi.
Kuningas ei maininnut mitään -
kaupungin juutalaisille kuuluvista pyhistä paikoista, -
sillä Jordanian omat sotilaat tuhosivat vuosien 1949 ja 1967 välisenä aikana
kymmenittäin synagogia, talmud-kouluja sekä -
Öljyvuoren rinteellä olleita vanhoja juutalaisia hautoja.
Samassa puheessaan kuningas Abdullah otti ennakoivasti kantaa -
myös Israelin ja palestiinalaisten mahdollisiin tuleviin neuvotteluihin, -
todeten että ainoa tie lopulliseen rauhaan on itsenäinen Palestiina, -
Itä-Jerusalem sen pääkaupunkina ja rajalinjat, -
jotka olivat voimassa ennen vuoden 1967 sotaa.
Kuninkaan kannalta ongelmaksi muodostuu ennen muuta se, -
että lainsäädännöllisesti Temppelivuori ja Vanhakaupunki -
ovat Israelin aluetta, mutta tätä oikeutta on sovellettu näihin kohteisiin
hyvin säästeliäästi ja varovaisuudella.
Saudi-Arabia on ilmoittanut , että islamin kaksi pyhintä paikkaa, -
Mekka ja Medina, kuuluvat heidän valvontaansa jo perinteisesti, -
ja siksi kolmanneksi pyhin paikka, Haram es Sharif ja Al Aqsa moskeija
tukevat tätä asetelmaa etenkin uskonnollisin perustein.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Uutistoimitus toivottaa kaikille katsojille -
rauhaisaa ja siunattua joulun aikaa.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola